hotchpotch/miracl-hf-unified huggingface dataset:
หวาย
หวาย (;) เป็นพืชที่อยู่ในเผ่าหวาย (Calameae) พบทั่วไปในเขตร้อนของทวีปแอฟริกา เอเชียตะวันออกเฉียงใต้ และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้น
ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด
หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน ในรัฐอัสสัม ประเทศอินเดีย ใช้หน่อหวายเป็นอาหารเช่นกัน
ติรานา
ติรานา () เป็นเมืองหลวงและเมืองที่ใหญ่ที่สุดของประเทศแอลเบเนีย ติรานาก่อตั้งเมื่อปี ค.ศ. 1614 โดยสุไลมาน ปาชา (Sulejman Pasha) เมืองติรานาเป็นเมืองหลวงของประเทศแอลเบเนียเมื่อปี ค.ศ. 1920
เขตเมืองของติรานาตั้งอยู่ริมแม่น้ำอิเชม (Ishëm) ราว 20 ไมล์ (32 กิโลเมตร) และตั้งอยู่ที่ (41.33°N, 19.82°E) มีความสูงเฉลี่ยเหนือระดับน้ำทะเล 110 เมตร และจุดสูงสุดวัดได้ที่ 1,828 เมตร ที่ Mali me Gropa
ลุยส์วิลล์
ลุยส์วิลล์ () เป็นเมืองที่ใหญ่ที่สุดของรัฐเคนทักกี และเป็นเคาน์ตีซีตของเจฟเฟอร์สันเคาน์ตี เป็นเมืองท่าขนส่งทางเรือภายในที่สำคัญในศตวรรษที่ 19 ปัจจุบัน เมืองลุยวิลล์ มีสถานที่ที่มีชื่อเสียงอย่าง เคนทักกีเดอร์บี ลุยวิลล์ตั้งอยู่ริมแม่น้ำโอไฮโอ ทางเหนือ-กลางของรัฐเคนทักกี
การตั้งถิ่นฐาน ได้ก่อตั้งเป็นเมืองลุยวิลล์เมื่อปี 1778 โดยจอร์จ โรเจอส์ คลาร์ก และตั้งชื่อตาม พระเจ้าหลุยส์ที่ 16 แห่งฝรั่งเศส
ชนบท
ชนบท หมายถึง ส่วนที่อยู่นอกเขตเมืองหรือเขตเทศบาล เป็นเขตแดนที่พ้นจากเมืองหลวง ออกไป มีประชากรที่เลี้ยงชีพด้วยการเกษตรกรรมเป็นสำคัญ มีระเบียบสังคมที่สอดคล้องกับลักษณะชุมชนแบบหมู่บ้าน ตั้งบ้านเรือนเป็นกลุ่มก้อน หรือกระจัดกระจายตามลักษณะภูมิประเทศหรือตามประเพณีนิยม มีความหนาแน่นของประชากรน้อยกว่าในเมือง
นอร์เทิร์นไซปรัส
สาธารณรัฐตุรกีแห่งนอร์เทิร์นไซปรัส (; ) หรือ นอร์เทิร์นไซปรัส (; ) เป็นดินแดนที่นานาชาติยังไม่ได้รับรองเอกราช ครอบคลุมพื้นที่ทางตอนเหนือของเกาะไซปรัสในทะเลเมดิเตอร์เรเนียน ไซปรัสเหนือประกาศสร้างชาติจากสงครามไซปรัสใน ปีพ.ศ. 2526 โดยได้รับการรับรองจากตุรกี ซึ่งทำให้นอร์เทิร์นไซปรัสต้องพึ่งพาตุรกีในหลาย ๆ ด้าน ทั้งทางด้านเศรษฐกิจ การเมือง และการทหาร ประเทศอื่น ๆ ในโลกยอมรับอำนาจอธิปไตยของสาธารณรัฐไซปรัสในพื้นที่ทั้งเกาะ รวมทั้งพื้นที่ที่นอร์เทิร์นไซปรัสครอบครองอยู่ด้วย
นอร์เทิร์นไซปรัสปกครองระบบสาธารณรัฐประธานาธิบดีและรัฐสภา
ประเทศที่ให้การรับรองนอร์เทิร์นไซปรัส
การศึกษาในนอร์เทิร์นไซปรัสเป็นแบบภาคบังคับ และไม่เก็บค่าเล่าเรียนสำหรับนักเรียนตั้งแต่อายุ 6 ถึง 15 ปี
นอร์เทิร์นไซปรัสมีภาษาทางการเพียงภาษาเดียวคือภาษาตุรกี ซึ่งภาษาตุรกียังเป็นภาษาที่พูดในหลายพื้นที่ในยุโรป เช่นไซปรัส ทางตอนใต้ของคอซอวอ มาเซโดเนีย และพื้นที่ในคาบสมุทรบอลข่านที่เคยเป็นส่วนหนึ่งของจักรวรรดิออตโตมัน เช่น แอลเบเนีย บอสเนียและเฮอร์เซโกวีนา บัลแกเรีย กรีซ โรมาเนีย และเซอร์เบีย นอกจากนี้ ยังมีผู้ที่ใช้ภาษาตุรกีมากกว่า 2 ล้านคนอาศัยอยู่ในเยอรมนี และมีกลุ่มผู้ใช้ภาษาตุรกีในประเทศออสเตรีย เบลเยียม ฝรั่งเศส อิตาลี เนเธอร์แลนด์ สวิตเซอร์แลนด์ และสหราชอาณาจักร
ร้อยละ 99 นับถือศาสนาอิสลาม 
รากฐานทางสังคมของตุรกีมีมีลักษณะเป็นครอบครัวแบบขยายที่มีความสัมพันธ์กันทั้งสายเลือดและแต่งงาน โดยยึดถือการสืบทอดทางฝ่ายชาย สมาชิกทุกคนยึดถือปฏิบัติตามหลักศาสนา ผู้ชายทำหน้าที่หัวหน้าครอบครัว ในปัจจุบันมีความพยายามส่งเสริมเรื่องความเท่าเทียมกันระหว่างผู้หญิงและผู้ชาย โดยผู้หญิงสามารถออกไปทำงานนอกบ้านได้ ทั้งในส่วนของรัฐบาลและภาคเอกชน
นอร์เทิร์นไซปรัสแบ่งเขตการปกครองออกเป็น 5 เขต ได้แก่
โอ-โซน
โอ-โซน () เป็นกลุ่มทริโอแนวป็อปจากมอลโดวา มีเพลงที่โด่งดังไปทั่วโลกอย่างเพลง "Dragostea din tei" มีสมาชิกคือ Dan Bălan, Radu Sîrbu, และ Arsenie "Arsenium" Todiraş
ซิงเกิล "Dragostea din tei" ติดชาร์ตอันดับ 1 บนหลายชาร์ตในยุโรป ในปี 2003 และ 2004 ยังติดอันดับ 2 ในสหราชอาณาจักร และอีกซิงเกิลที่ชื่อ "Despre tine" จากอัลบั้มเดียวกันก็ประสบความสำเร็จเช่นกันในยุโรป
มาริยา เชริโฟวิช
มาริยา เชริโฟวิช () เกิดเมื่อวันที่ 14 พฤศจิกายน ค.ศ. 1984 เป็นนักร้องชาวเซอร์เบีย เกิดที่เมืองครากูเยวัตส์ เซอร์เบีย เป็นบุตรีของนักร้องที่มีชื่อเสียง เวริตซา เชริโฟวิช (Verica Šerifović) เธอเป็นผู้ชนะการประกวดเพลงยูโรวิชัน ปี 2007 ด้วยเพลง "Molitva"
รายชื่อตลาดหลักทรัพย์ทั่วโลก
รายชื่อตลาดหลักทรัพย์ เป็นรายชื่อของตลาดหลักทรัพย์ทั่วโลก โดยตลาดหลักทรัพย์เป็นสถานที่ที่มีการซื้อขายหุ้น นอกจากนี้ยังมีตลาดอนุพันธ์และตลาดสินค้าเกษตรล่วงหน้าอีกด้วย
ตลาดหลักทรัพย์ที่มีขนาดใหญ่ที่สุดในโลก 20 อันดับแรก เรียงตามมูลค่าตามราคาตลาด ของการจำหน่ายหุ้นของบริษัทภายในประเทศ ณ วันที่ 31 มกราคม ค.ศ. 2015 (โดย รายงานรายเดือนโดยสหพันธ์ตลาดหลักทรัพย์นานาชาติ)
ฮาร์ดร็อกฮัลเลลูยา
"ฮาร์ดร็อกฮัลเลลูยา" () เป็นเพลงของวงเฮฟวีเมทัลฟินแลนด์ ที่ชื่อ ลอร์ดิ เป็นเพลงที่ชนะในการประกวดเพลงยูโรวิชัน‎ 2006 ด้วยคะแนน 292 คะแนน ถือเป็นการแข่งขันครั้งที่แรกที่ฟินแลนด์ติด 1 ใน 5 และ และได้รับการลงคะแนนมากที่สุดของฟินแลนด์ในรอบ 40 ปีที่ได้ส่งเข้าแข่งขัน ยังสร้างสถิติได้รับคะแนนมากทีุ่สุด แต่ต่อมาถูกทำลายไปโดยเพลง "Fairytale" ของอเล็กซานเดอร์ รืยบัค จากนอร์เวย์ด้วยคะแนน 387 คะแนน ซิงเกิล "Hard Rock Hallelujah" ออกขายเป็นซิงเกิลในปี 2006 ขึ้นอันดับ 1 ในฟินแลนด์ และยังติดอันดับสูงสุดบนยูเคท็อป 40 ที่อันดับ 25
เทศบาลเมืองนครนายก
นครนายก เป็นเทศบาลเมืองแห่งหนึ่งในอำเภอเมืองนครนายก จังหวัดนครนายก เป็นองค์กรปกครองส่วนท้องถิ่นที่ตั้งศาลากลางของจังหวัดนครนายก ในปี พ.ศ. 2560 มีประชากรประมาณ 16,000 คนเทศบาลเมืองนครนายกเดิมก่อตั้งมาในรูปสุขาภิบาล โดยมีพระราชโองการประกาศให้ใช้พระราชบัญญัติสุขาภิบาลในตัวเมืองนครนายกและได้กำหนดเขตไว้ตามประกาศพระราชโองการเมื่อ พ.ศ. 2456 มีผู้ว่าราชการจังหวัดนครนายกเป็นประธานกรรมการสุขาภิบาลโดยตำแหน่ง ประกอบด้วยคณะกรรมการจังหวัด เป็นกรรมการสุขาภิบาลบริหารงาน ต่อมาได้มีพระราชกฤษฎีกาให้เปลี่ยนแปลงสุขาภิบาลเป็นเทศบาลเมืองนครนายก เมื่อวันที่ 10 ธันวาคม พ.ศ. 2478 และได้บริหารงานในรูปแบบเทศบาล มีคณะเทศมนตรีเป็นผู้บริหารงาน ประกอบด้วยนายกเทศมนตรี 1 คน และเทศมนตรี 2 คน ตั้งแต่วันที่ 11 เมษายน พ.ศ. 2478
เทศบาลเมืองนครนายกมีการขยายเขต 2 ครั้งครั้งแรกตามพระราชกฤษฎีกาเปลี่ยนแปลงเขตเทศบาลเมืองนครนายก พ.ศ. 2478 มีพื้นที่ 3.37 ตารางกิโลเมตร ครั้งที่ 2 พ.ศ. 2528 ประกาศในพระราชกิจจานุเบกษา ฉบับพิเศษ เล่มที่ 102 ตอนที่ 130 เมื่อวันที่ 20 กันยายน พ.ศ. 2528 ขยายเขตจากเดิมเพิ่มขึ้นเป็นพื้นที่ 15.87 ตารางกิโลเมตร ในสมัยที่นายอภิชาติ เทพวุฒิสถาพร เป็นนายกเทศมนตรี
ชุมชนในเขตเทศบาลเมืองนครนายกมีทั้งหมด 8 ชุมชน ดังต่อไปนี้
โรงเรียนในสังกัดเทศบาลเมืองนครนายก มีทั้งหมด 3 แห่งดังนี้
เทศบาลเมืองนครนายกมีสถานบริการด้านสาธารณสุข 1 แห่ง นอกเหนือจากศูนย์บริการสาธารณสุขของเทศบาลแล้ว ในเขตเทศบาลยังมีหน่วยงานทั้งของภาครัฐและเอกชนที่ให้บริการทางด้านสาธารณสุข คือ
ฟอว์ซียา...วีนัสแห่งลุ่มน้ำไนล์
ฟอว์ซียา...วีนัสแห่งลุ่มน้ำไนล์ (ISBN 9786167153025) เป็นผลงานการประพันธ์ของวรากุล ที่ได้นำเสนอเรื่องจริงจากอัตชีวประวัติของเจ้าหญิงฟอว์ซียาแห่งอียิปต์ (فوزية بنت فؤاد الأول "เฟาซียะห์ บินติ เฟาอัดดะฆ์ลุล") อดีตมเหสีพระองค์แรกในพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน ผู้ซึ่งทรงพระสิริโฉมเปรียบประดุจดังเทพธิดาวีนัส ด้วยพระองค์มีฐานันดรอันสูงศักดิ์โดยเป็นพระธิดาในพระเจ้าฟูอัดที่ 1 แห่งอียิปต์ ต่อมาเมื่อพระบิดาเสด็จสวรรคตลง พระเชษฐาของพระองค์คือ พระเจ้าฟารุกที่ 1 แห่งอียิปต์จึงได้ครองราชสมบัติต่อมา เจ้าหญิงจึงมีฐานะเป็นพระขนิษฐาของกษัตริย์แห่งอียิปต์ แต่ต่อมาเมื่อพระองค์อภิเษกสมรสครั้งแรกมกุฎราชกุมารแห่งอิหร่าน และเมื่อพระสวามีได้เสด็จขึ้นครองราชย์ เจ้าหญิงจึงได้กลายเป็นทั้งมเหสี และราชินีแห่งอิหร่าน
แม้พระองค์จะมีภูมิหลังที่สูงศักดิ์ และทรงพระสิริโฉมเลิศเลอเพียงใดก็ตาม แต่ตรงกันข้ามมันกลับนำมาซึ่งความโศกเศร้าเสียใจ โดยเรื่องราวนี้อาจกล่าวได้ว่า "ฟอว์ซียา..วีนัสแห่งลุ่มน้ำไนล์" ได้สะท้อนให้เห็นถึงอนิจจังในชีวิตของมนุษย์ที่ชัดเจนที่สุดเรื่องหนึ่ง
โซยูทิงก์ยูแคนดานซ์ ฤดูกาลที่ 6
โซยูทิงก์ยูแคนดานซ์ (So You Think You Can Dance) หรือที่รู้จักกันในชื่อ SYTYCD เป็นเรียลิตี้โชว์ของสหรัฐอเมริกา และเป็นรายการแข่งเต้น ออกอากาศทางช่องฟ็อกซ์ในอเมริกา สำหรับประเทศไทยกำลังฉายที่ช่อง AXN และ TrueSeries ของ TrueVisions สำหรับฤดูกาลที่หกนี้ออกอากาศครั้งแรกในสหรัฐวันพุธที่ 9 กันยายน พ.ศ. 2552 โดยยังมี ไนเจล ลิธโกว์ และ แมรี่ เมอร์ฟีย์ เป็นกรรมการหลัก ส่วน แคท ดีลีย์ ยังคงเป็นพิธีกรเช่นเดิม และ อดัม แชงค์แมน ร่วมเป็นกรรมการในตอนแรกของรายการนี้ ส่วนรายการสดเริ่มออกอากาศครั้งแรกเมื่อวันที่ 26 ตุลาคม และตัดสินรอบสุดท้ายเมื่อวันที่ 16 ธันวาคม โดยนักเต้นแนวครัมพ์คนแรกของรายการรัสเซล เฟอร์กูสันได้รับตำแหน่ง "นักเต้นคนโปรดของอเมริกา" และเงินรางวัลจำนวน 250,000 ดอลลาร์สหรัฐ
การคัดเลือกรอบแรกสำหรับฤดูกาลนี้ได้จัดที่สถานที่ต่างๆ ได้แก่
ไนเจล ลิธโกว์ ได้รับปริญญาดุษฎีบัณฑิตกิตติมศักดิ์ จากมหาวิทยาลัยเบดฟอร์ดเชียร์ ทำให้ไม่สามารถมาตัดสินได้
การคัดเลือกในรอบแรกผลการตัดสินมีอยู่สามแบบด้วยกัน
"กรรมการ:" ไนเจล ลิธโกว์, แมรี่ เมอร์ฟีย์, อดัม แชงค์แมน, มีอา ไมเคิลส์, ไทซ์ ดิโอริโอ, เด็บบี้ อัลเลน
รอบสัปดาห์ลาสเวกัสนี้จัดขึ้นที่ แพลเน็ทฮอลลีวู้ดรีสอร์ทและคาสิโน ใน ลาสเวกัส, เนวาดา นักเต้น 152 คน คือจำนวนผู้เข้าแข่งขันที่มาสู่รอบนี้ หลังจากนั้นจึงตัดเหลือ 38 คน ก่อนจะประกาศผู้เข้าแข่งขัน 20 คนสุดท้าย รอบสัปดาห์ลาสเวกัสมีตารางการแข่งขันดังนี้:
แบรนดอนเข้ามาเป็น 20 คนสุดท้ายแทนบิลลี่ เบ็ลล์ที่ต้องออกจากการแข่งขันเพราะป่วย
เพลงสำหรับวิดีโอผู้หญิงที่โดนคัดออกแต่ละสัปดาห์คือ "Never Say Never" ของ The Fray. สำหรับฝ่ายชายคือ "Where It Ends" ของ 16 Frames
เนื่องจากคืนแสดงคือวันพุธ และคืนประกาศผลคือวันพฤหัสบดี ในวันพฤหัสของสองอาทิตย์แรกนั้นทางช่อง FOX ที่ออกอากาศต้องฉายกีฬาการแข่งขันงานโอลิมปิกฤดูหนาวที่แวนคูเวอร์ ทำให้กรรมการต้องตัดผู้เข้าแข่งขันสี่คนแรกออกในคืนวันแสดง หลังจากนั้นจึงกลับมาเป็นวิธีการดังเดิม คือที่เหลือนั้นจะมี 3 คู่/6 คนที่ได้รับเสียงโหวตในอเมริกาน้อยที่สุด ส่วนหน้าที่การคัดคนออกจะเป็นการตัดสินใจของกรรมการ หลังจากนั้นเมื่อผู้เข้าแข่งขันเหลือ 10 คน จะใช้เสียงโหวตจากอเมริกาเป็นผู้ตัดสินใจเพียงอย่างเดียว หากใครได้รับเสียงโหวตน้อยสุดในแต่ละสัปดาห์ก็จะต้องออกไป โนเอลล์ มาร์ชไม่สามารถขึ้นแสดงได้เนื่องจากอาการบาดเจ็บที่หัวเข่า ดังนั้นเมลานี่ ลาพาติน ผู้ร่วมออกแบบท่าเต้นจึงต้องขึ้นแสดงแทนคู่กับรัสเซล เฟอร์กูสัน โดยก่อนหน้านี้เมลานี่ได้ขึ้นแสดงในฤดูกาลที่ 3 โดยแทนเจสซี่ เพราลตา คู่เต้นของพาช่า โกวาเลฟ
แอชลี ดิ เล็ลโล่ได้จับคู่กับรัสเซล เฟอร์กูสัน แต่ไม่ได้ขึ้นแสดงเนื่องจากอาการบาดเจ็บที่หัวไหล่ รัสเซลจึงต้องเต้นทั้งสองเพลงกับผู้ช่วยนักออกแบบท่าเต้น อย่างไรก็ตามสายสำหรับโหวตให้แอชลียังคงเปิดอยู่ โดยผู้ชมตัดสินใจจากผลงานที่ผ่านมาของเธอ เซบาสิโน่เลือกเต้น a cappella. รัสเซลได้รับบาดเจ็บจากการแสดงโชว์แรกที่กรรมการเลือก จึงไม่สามารถแสดงโชว์ต่อไปได้
ตลาดหลักทรัพย์ลอนดอน
ตลาดหลักทรัพย์ลอนดอน (อังกฤษ:London Stock Exchange) หรือที่รู้จักกันในนามดัชนี FTSE เป็นตลาดหลักทรัพย์ที่ใหญ่ที่สุดในสหราชอาณาจักร ก่อตั้งในปี ค.ศ. 1801 เป็นตลาดหุ้นที่มีขนาดใหญ่เป็นอันดับ 4 ของโลก มีที่ตั้งอยู่ที่ย่าน Paternoster Square ใน ลอนดอน
เปิดทำการ 08.00 น.-16.30 น. ทุกวัน ยกเว้น วันเสาร์,วันอาทิตย์และวันหยุดนักขัตฤกษ์
อากิระ ยูกิ
อากิระ ยูกิ (; ) เป็นตัวละครเอกจากเกม "เวอร์ฌัวไฟท์เตอร์" ผลิตโดยบริษัทเซก้าของญี่ปุ่น ซึ่งเป็นนักสู้ชาวญี่ปุ่นผู้ใช้ศิลปะการต่อสู้จากจีนที่เรียกว่า "หมัดแปดปรมัตถ์" มาใช้ในการต่อสู้
"หมัดแปดปรมัตถ์" เป็นหนึ่งในศาสตร์การต่อสู้ที่สำคัญของจีน ในระหว่างช่วงสงครามโลกครั้งที่สอง กองทัพญี่ปุ่นได้พัฒนาทักษะการต่อสู้ดังกล่าวแก่ทหารราบของตน อากิระ ยูกิ คือหลานชายของผู้ที่พัฒนาเทคนิคการต่อสู้นี้ เขาเริ่มเป็นอาจารย์ผู้ช่วยฝึกสอนในสำนักยูกิ และเป็นที่รู้จักกันว่าเขาเป็นคนที่มีเลือดร้อนและมุทะลุโดยธรรมชาติ ทั้งยังเป็นผู้ไร้เดียงสาและหลงระเริง ภายหลังจากการฝึกฝนจากปู่ของเขาเสร็จสิ้นลง เมื่อถึงวัย 23 ปี อากิระได้ออกแสวงหาโอกาสในการต่อสู้เพื่อทดสอบฝีมือของตนเอง เมื่อเขาได้ยินคำว่า เฟิร์สเวิลด์ไฟท์ติ้งทัวร์นาเมนท์ เขาก็ตัดสินใจที่จะเข้าร่วมการแข่งขันเพื่อทดสอบฝีมือของตนเอง
อากิระ ยูกิ สุดยอดนักสู้ผู้ใช้วิชาหมัดแปดปรมัตถ์ เพียงหนึ่งเดียว ได้ตระหนักว่าเขายังขาดประสบการณ์ เขามีความประสงค์ที่ต้องการทดสอบผลจากการฝึกฝนในช่วงหนึ่งปีที่ผ่านมา ในช่วงของการแข่งขันครั้งล่าสุด อากิระมีความกระตือรือร้นสูงเกินไป และเขามีทัศนคติที่ไม่พึงพอใจต่อหลายสิ่ง เขาถูกเคจ-มารุซึ่งเป็นนินจาเอาชนะ ซึ่งเคจเองก็รู้สึกเสียใจกับเขา
มาเซล คาซิมอฟ
มาร์เซล คาซิมอฟ (Marsel Kasimov) นักมวยสากลชาวรัสเซีย เกิดเมื่อ 21 สิงหาคม พ.ศ. 2525 ที่เปิร์ม ประเทศรัสเซีย สถิติการชก 38 ครั้ง ชนะ 15 (น็อค 11) เสมอ 1 แพ้ 22
ทาเคียร์ อิบรากิมอฟ
ทาเคียร์ อิบรากิมอฟ (Takhir Ibragimov) นักมวยสากลชาวคาซัคสถาน เกิดเมื่อ พ.ศ. 2521 สถิติการชก 19 ครั้ง แพ้ 19
ดราม่า
ดราม่า (drama) อาจหมายถึง
รัฐมาตูโกรสซู
รัฐมาตูโกรสซู () เป็นรัฐหนึ่งในประเทศบราซิล มีพื้นที่ใหญ่เป็นอันดับ 3 ตั้งอยู่ส่วนตะวันตกของประเทศ เมืองหลวงของรัฐคือเมือง กุยาบา
รัฐข้างเคียง (จากตะวันตก หมุนตามเข็มนาฬิกา) คือ รัฐรอนโดเนีย, รัฐอามาโซนัส, รัฐปารา, รัฐโทแคนติน, รัฐโกยาส และรัฐมาตูโกรสซูโดซูล ยังติดชายแดนประเทศโบลิเวียทางตะวันตกเฉียงใต้ รัฐเป็นพื้นที่ Chapada สลับกับพื้นที่ราบ รัฐมาตูโกรสซูมีระบบนิเวศที่แตกต่างกัน 3 ชนิดคือ เซอราโด, แพนทานอล และป่าฝนแอมะซอน มีทุ่งเลี้ยงสัตว์ครอบคลุม 40% ของรัฐ และอุทยานแห่งชาติ Chapada dos Guimarães ที่มีถ้ำ อุโมงค์ ร่องและน้ำตก เป็น 1 ในสถานที่ท่องเที่ยวที่ดีที่สุด
ธันยาธนัส วงษ์สวัสดิ์ปภา
ธันยาธนัส วงษ์สวัสดิ์ปภา (1 กรกฎาคม 2525) เดิมมีชื่อจริงว่า ภารดี อยู่ผาสุข ชื่อเล่น เปิ้ล เป็นนักแสดง, นางแบบ และพิธีกรชาวไทย ปัจจุบันสมรสกับเชื้อชาตินที วงษ์สวัสดิ์ปภา (ชื่อเดิม เชื้อชาติ วงศ์สวัสดิ์) ซึ่งเป็นนักแสดงเช่นกัน
ธันยาธนัส วงษ์สวัสดิ์ปภา มีชื่อเดิมว่า ภารดี อยู่ผาสุข เกิดเมื่อวันที่ 1 กรกฎาคม พ.ศ. 2525 เป็นนักแสดงหญิงลูกครึ่งไทย-อิตาลี มารดาเป็นชาวไทยชื่อณัฏฐา อยู่ผาสุก มีน้องสาวคนหนึ่งอยู่ประเทศอิตาลี เธอเข้ารับการศึกษาระดับอนุบาลที่โรงเรียนไกรอำนวยวิทยา, ระดับประถมศึกษาที่โรงเรียนบางบัว, ระดับมัธยมศึกษาที่โรงเรียนสวนกุหลาบวิทยาลัย นนทบุรี ระดับอุดมศึกษาที่คณะนิเทศศาสตร์ มหาวิทยาลัยสวนดุสิต และระดับปริญญาโท การบริหารการสื่อสาร คณะนิเทศศาสตร์ มหาวิทยาลัยเกษมบัณฑิต
มีผลงานในวงการชิ้นแรก ๆ คือแสดงในมิวสิกวิดีโอเพลง "ม้ามืด" ของสมชาย เข็มกลัด และแสดงภาพยนตร์โฆษณาโยเกิร์ตพร้อมดื่มดัชมิลล์ยูเอชทีกับจุลจักร จักรพงษ์ มีผลงานสร้างชื่อคือละครเรื่อง "ขิงก็ราข่าก็แรง" รับบทเป็น ภรณี
ธันยาธนัสสมรสกับเชื้อชาตินที วงษ์สวัสดิ์ปภา (นามเดิม: เชื้อชาติ วงศ์สวัสดิ์) ซึ่งเป็นนักแสดงและนายแบบ เมื่อวันที่ 25 ตุลาคม พ.ศ. 2557 ภายหลังเธอและสามีได้เปลี่ยนชื่อและนามสกุลใหม่ โดยเธอใช้ชื่อว่าธันยาธนัส ทั้งเปลี่ยนการสะกดชื่อเล่น จาก "เปิ้ล" เป็น "เปิ้น" และสามีชื่อเชื้อชาตินที ส่วนนามสกุลเปลี่ยนเป็น วงษ์สวัสดิ์ปภา ทั้งคู่ มีบุตร-ธิดา ด้วยกัน 2 คน บุตรสาวคนที่ 1 ชื่อ วริสรา วงษ์สวัสดิ์ปภา ชื่อเล่น กาย่า (เกิด 2 กันยายน 2558) บุตรสาวคนที่ 2 ชื่อเล่น นารา (เกิด 1 มิถุนายน 2560) , ธุรกิจส่วนตัวของ เปิ้ล ธันยาธนัส ร่วมกับ นิว เชื้อชาตินที มีดังนี้
ตรีเยสเต
ตรีเยสเต (; ; ) เป็นเมืองท่าที่ตั้งอยู่ทางตะวันออกเฉียงเหนือของประเทศอิตาลี เป็นเมืองหลักของจังหวัดตรีเยสเตและแคว้นปกครองตนเองฟรียูลี-เวเน็ตเซียจูเลีย ตั้งอยู่บนอ่าวตรีเยสเต ด้านตะวันออกเฉียงเหนือสุดของทะเลเอเดรียติก ตรีเยสเตมีท่าเรือที่มีคุณภาพและสะดวกในการขนส่งสินค้าทางเรือ ด้านอุตสาหกรรมของเมืองได้แก่ การสร้างเรือ โรงกลั่นปิโตรเลียม การผลิตผลิตภัณฑ์จากเหล็กและเหล็กกล้า สิ่งทอ เครื่องจักร และอุตสาหกรรมอาหาร บริเวณเมืองเก่าของตรีเยสเตตั้งอยู่บนที่ลาดเชิงเขาของซาน จีอัสโตฮิลล์ ส่วนเมืองสมัยใหม่ตั้งอยู่ริมท่าเรือใกล้ชายฝั่ง ตรีเยสเตมีจุดน่าสนใจหลายอย่าง เช่น อัฒจันทร์กลางแจ้งโบราณตั้งแต่สมัยโรมัน มหาวิทยาลัยแห่งตรีเยสเต ซึ่งเคยใช้เป็นสถาบันสำหรับพัฒนาการเรียนฟิสิกส์ ค.ศ. 1979 ปัจจุบันตรีเยสเตมีประชากรประมาณ 205,000 คน
ตรีเยสเตมีเมืองพี่น้องอยู่ 3 เมือง ได้แก่
คณะวิศวกรรมศาสตร์ มหาวิทยาลัยธุรกิจบัณฑิตย์
คณะวิศวกรรมศาสตร์ มหาวิทยาลัยธุรกิจบัณฑิตย์ ก่อตั้งขึ้นเมื่อวันที่ 1 พฤศจิกายน พ.ศ. 2537 เป็นคณะที่ตั้งขึ้นเป็นลำดับที่ 7 ของมหาวิทยาลัยธุรกิจบัณฑิตย์ ในสมัยที่ศาสตราจารย์ไพฑูรย์ พงศะบุตร เป็นอธิการบดี คณะเปิดรับนักศึกษารุ่นแรกในปีการศึกษา 2537 ขณะนั้นเปิดสอนระดับปริญญาตรี 2 หลักสูตร คือ หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า และ หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ โดยมีคณบดีท่านแรก คือ ดร.อาชอำพล ขัมพานนท์
ปัจจุบัน คณะวิศวกรรมศาสตร์ มหาวิทยาลัยธุรกิจบัณฑิตย์ เปิดดำเนินการสอนระดับปริญญาตรี 5 สาขาวิชา และปริญญาโท 3 สาขาวิชา ปริญญาเอก 1 สาขาวิชารายนามคณบดีคณะวิศวกรรมศาสตร์ มหาวิทยาลัยธุรกิจบัณฑิตย์ ตั้งแต่ก่อตั้งจนถึงปัจจุบันมีดังนี้ 
คณะวิศวกรรมศาสตร์มีความร่วมมือกับวิทยาลัยการประปาเพื่อจัดการเรียนการสอนในหลักสูตรปริญญาตรี "อุตสาหกรรมศาสตร์บัณฑิตระบบงานประปา" ซึ่งเป็นหลักสูตรแรกของมหาวิทยาลัยในประเทศไทยและในกลุ่มประเทศ AEC ทั่งนี้เพื่อรองรับความต้องการผู้ดูแลรับผิดชอบการทำงานในระบบน้ำและระบบประปาทั่วประเทศ สร้างผู้เชี่ยวชาญด้านระบบน้ำและประปาให้กับหน่วยงานทั้งภาครัฐ รัฐวิสาหกิจและหน่วยงานเอกชน
ภาควิชาการจัดการพลังงานได้ลงนามบันทึกข้อตกลงความร่วมมือโครงการนำร่องพัฒนาหลักสูตรผู้รับผิดชอบพลังงานสามัญสำหรับสถาบันอุดมศึกษา ร่วมกับกรมพัฒนาพลังงานทดแทนและอนุรักษ์พลังงาน กระทรวงพลังงาน เมื่อวันที่ 17 มิถุนายน พ.ศ. 2552 บัณฑิตสาขาวิชาการจัดการพลังงานสามารถเข้ารับการสอบเป็นผู้รับผิดชอบด้านพลังงาน PRE สามัญ หากผ่านการสอบตามข้อสอบมาตรฐานและเกณฑ์มาตรฐาน และมีสิทธิ์ได้รับวุฒิบัตรผู้รับผิดชอบด้านพลังงานจากกรมพัฒนาพลังงานทดแทนและอนุรักษ์พลังงาน ซึ่งมหาวิทยาลัยธุรกิจบัณฑิตย์เป็นมหาวิทยาลัยแห่งแรกในประเทศที่ได้ทำข้อตกลงในลักษณะนี้การเดินทางมาคณะวิศวกรรมศาสตร์ มหาวิทยาลัยธุรกิจบัณฑิตย์ สามารถเดินทางมาได้ดังนี้
1. ทางถนนประชาชื่น (ประตูหน้ามหาวิทยาลัย) รถประจำทางที่ผ่าน ได้แก่ สาย 24, สาย 66, และ สาย 70
2. ทางถนนงามวงศ์วาน (ประตูหลังมหาวิทยาลัย) เข้าทางซอยชินเขต 1 หรือซอยชินเขต 2
3. ทางถนนวิภาวดีรังสิต (ประตูหลังมหาวิทยาลัย) เข้าทางสนามกอล์ฟราชพฤกษ์ (นอร์ธปาร์ค)
ประเทศไทยในซีเกมส์ 2007
ประเทศไทยส่งนักกีฬาเข้าร่วมการแข่งขันซีเกมส์ 2007(ซีเกมส์ครั้งที่ 24) ณ จังหวัดนครราชสีมา ประเทศไทย โดยการจัดการแข่งขันกีฬาซีเกมส์ครั้งที่ 6 ของประเทศไทย ในระหว่างวันที่ 6 ธันวาคม พ.ศ.2550 - 16 ธันวาคม พ.ศ.2550
หลังจบสิ้นการแข่งขัน นักกีฬาไทยได้รับเหรียญทอง 182 เหรียญ เหรียญเงิน 123 เหรียญ และเหรียญทองแดง 101 เหรียญ รวม 406 เหรียญ และครองตำแหน่งเจ้าเหรียญทองเป็นครั้งที่ 10 ของประเทศไทย
กรีฑาในซีเกมส์ 2009
ซีเกมส์ 2009 มีการแข่งขันกรีฑา ขึ้นที่สนามกีฬาแห่งชาติลาว หลัก 16 ในระหว่างวันที่ 13 ธันวาคม พ.ศ. 2552-17 ธันวาคม พ.ศ. 2552 ซึ่งมีการชิงชัยในกรีฑาทั้งสิ้น 45 เหรียญทอง ซึ่งประเทศไทยคว้าเหรียญทองจากกรีฑาได้มากที่สุด ถึง 14 เหรียญทอง
การกีฬา 10 ประเภท มีการแข่งขันในระหว่างวันที่ 13-14 ธันวาคม พ.ศ. 2552 โดยจะวัดจากคะแนนที่ได้ในการแข่งขันแต่ละประเภท โดยจะแข่งขันวันละ 5 ประเภท
ไถ่บาปด้วยบุญปืน
ไถ่บาปด้วยบุญปืน()เป็นภาพยนตร์ตะวันตกกำกับและนำแสดงโดยคลินต์ อีสต์วูด ออกฉายในวันที่7 สิงหาคม 1992 เนื้อเรื่องเกิดขึ้นในปี 1880เล่าถึงโสเภณีรายหนึ่งที่ถูกชายสองคนทำร้ายร่างกายอย่างโหดร้ายจนใบหน้าเสียโฉม เธอรู้สึกแค้นใจจึงประกาศค่าหัวของชายหนุ่มทั้งสองคนเป็นเงินสูงถึง 1000เหรียญ ทำให้วิลเลี่ยม วิล มันนี่(คลินต์ อีสต์วูด)คาวบอยสูงอายุที่วางมือจากการดวลปืนมาเป็นเวลานานกว่า 10 ปี ได้รับข่าวคราวเรื่องค่าหัวของชายหนุ่มสองคนจากคาวบอยหนุ่มคนหนึ่ง เขาจึงอยากได้เงินค่าหัวมาเลื้ยงดูและสร้างฐานะให้ลูกๆและตัวเขา วิลร่วมมือกับเน็ท(มอร์แกน ฟรีแมน)อดีตคู่หูของเค้าและคาวบอยหนุ่มที่มาแจ้งข่าวแก่เขา เพื่อเงินรางวัลทั้งสามต้องร่วมกันแต่มันกลับไม่ง่ายที่คิดเนื่องจากลิตเติ้ลบิล ดาเก็ท(จีน แฮกแมน)ผู้มีอำนาจในเมืองบิ๊กวิสกี้ที่ออกคำสั่งห้ามประชาชนพกปืน จึงเป็นการยากที่ทั้งสามจะสามารถเข้าไปในเมืองและกำจัดชายหนุ่มสองคนนั้นได้ อีกทั้งวิลนั้นห่างจากการจับปืนมาเป็นเวลานานทำให้เวลานี้เขาไม่ใช่คาวบอยที่น่ากลัวที่สุดอย่างเมื่อ 10ปีก่อนอีกแล้ว นั่นหมายถึงการล่าค่าหัวครั้งนี้เป็นงานอันตรายต่อชีวิตเขาอย่างมาก วิลจึงต้องพยายามอย่างยิ่งที่จะทำงานนี้ให้สำเร็จเพื่ออนาคตที่ดีต่อเขาและลูก
ภาพยนตร์เรื่องนี้มีเนื้อหาที่แตกต่างจากภาพยนตร์คาวบอยทั่วๆไป เนื่องจากภาพยนตร์กล่าวถึงคาวบอยสูงวัยที่วางมือจากการดวลปืนมาเป็นเวลานาน แต่ภาพยนตร์ตะวันตกเรื่องอื่นมักกล่าวถึงคาวบอยหนุ่มฝีมือเก่งกาจ สืบเนื่องมาจากวัยของอีสต์วูดในขณะนั้น(62ปี)สอดคล้องกับบทภาพยนตร์ ณ ขณะนั้น นอกจากนี้ภาพยนตร์เรื่องนี้ยังประสบความสำเร็จได้รับรางวัลออสการ์มา 4สาขาด้วยกันคือ สาขาภาพยนตร์ยอดเยี่ยม,สาขาผู้กำกับยอดเยี่ยม,สาขาลำดับภาพยอดเยี่ยมและสาขานักแสดงสมทบชายยอดเยี่ยมซึ่งมอบให้แก่จีน แฮกแมน
ฮัตโตริ ฮันโซ (เวิลด์ฮีโร่)
ฮัตโตริ ฮันโซ (; ) เป็นตัวละครเอกจากเกม เวิลด์ฮีโร่ ซึ่งเป็น นินจาอิงะ ที่มีคู่ปรับคนสำคัญคือ ฟูมะ โคทาโร่ ผู้เป็น นินจาตระกูลฟูมะ นอกจากนี้ ฮัตโตริ ฮันโซยังเป็นตัวละครหลักที่ปรากฏตัวในเกม นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน
ฮัตโตริ ฮันโซ เป็นนินจาหนุ่มซึ่งเป็นผู้นำที่เข้มงวดของนินจาตระกูลอิงะ ภายหลังจากที่ฟูมะได้เคยโจมตีชนะเขามาแล้วครั้งหนึ่งในช่วงที่มีอายุ 19 ปี เขาได้ประกาศให้นินจาในค่ายของตนเป็นศัตรูกับฟูมะ และตั้งใจฝึกฝนเพื่อที่จะไม่ต้องพ่ายแพ้ให้แก่ฟูมะอีก โดยส่งไปยังโลกที่ไม่มีใครรู้จัก เขาทำการฝึกฝนทั้งได้รับการฝึกจิตให้กลายเป็นนักรบ แต่เขาก็ยังคิดว่าตัวเองยังอ่อนหัดอยู่ แต่เขาก็หวังว่าสักวันหนึ่งเขาจะเป็นผู้ที่แข็งแกร่งที่สุดให้ได้
มิสไชนิสอินเตอร์เนชั่นแนล
มิสไชนิสอินเตอร์เนชั่นแนล (; ; ตัวย่อ: MCIP, 華姐) เป็นการประกวดเพื่อเฟ้นหาสาวงามที่มีเชื้อสายจีนทั่วโลกเพื่อเป็นตัวแทนประชาสัมพันธ์การท่องเที่ยว โดยการประกวดมิสไชนิสอินเตอร์เนชั่นแนลนั้นมีผู้สนับสนุนหลักคือสถานีโทรทัศน์ TVB ของประเทศฮ่องกง ซึ่งเป็นผู้จัดการในเรื่องการแพร่สัญญาณถ่ายทอดการประกวด และกิจกรรมต่างๆ ของผู้เข้าประกวด
การประกวดมิสไชนิสอินเตอร์เนชั่นแนลนั้นเริ่มจัดการประกวดตั้งแต่ปี พ.ศ. 2531 โดยมีผู้สนับสนุนหลักคือสถานีโทรทัศน์ TVB ของประเทศ ฮ่องกง โดยมีสถานที่หลักในการจัดประกวดคือ ประเทศฮ่องกง และประเทศจีน ซึ่งการประกวดนั้นจะมีในช่วงเดือนมกราคมของทุกๆปี โดยผู้ชนะนั้นจะมีหน้าที่หลักคือประชาสัมพันธ์การท่องเที่ยวทั้งประเทศของตนเองและประเทศฮ่องกง
การประกวดมิสไชนีสอินเตอร์เนชั่นแนลในสองครั้งแรก (ปี พ.ศ. 2531 และ พ.ศ. 2532) ได้ถูกจัดขึ้นในช่วงปลายปี (ตุลาคม - ธันวาคม) ต่อมาในปี พ.ศ. 2533 สถานีโทรทัศน์ TVB ผู้สนับสนุนหลักของการประกวดได้ตัดสินใจเลื่อนช่วงเวลาของการประกวดมาเป็นช่วงต้นปี (มกราคม - กุมภาพันธ์) เพื่อให้การประกวดนั้นอยู่ในช่วงเดียวกันกับเทศกาลตรุษจีน ซึ่งถือเป็นเทศกาลขึ้นปีใหม่ของชาวจีน โดยได้เริ่มเปลี่ยนมาจัดการประกวดในช่วงต้นปี ตั้งแต่ปี พ.ศ. 2534 เป็นต้นมา
ในปี พ.ศ. 2553 การประกวดมิสไชนีสอินเตอร์เนชั่นแนลได้กลับไปจัดในช่วงปลายปีอีกครั้ง โดยได้จัดการประกวดขึ้นในเดือนพฤศจิกายน จากเหตุการณ์นี้ทำให้สาวงามผู้เข้าประกวดจากบางประเทศหรือบางเมือง ไม่สามารถเข้าร่วมการประกวดได้ เนื่องจากได้ทำการส่งมอบตำแหน่งให้กับตัวแทนคนใหม่ของประเทศหรือของเมืองตัวเองไปแล้ว จึงทำให้สิทธิที่จะได้เป็นตัวแทนเข้าร่วมประกวดมิสไชนีสอินเตอร์เนชั่นแนล ตกเป็นของตัวแทนคนใหม่ไปโดยอัตโนมัติ อย่างไรก็ตาม ในปีต่อมา สถานีโทรทัศน์ TVB ได้ออกมาประกาศว่า การประกวดมิสไชนีสอินเตอร์เนชั่นแนล จะกลับมาจัดการประกวดในช่วงต้นปีเช่นเดิม โดยจะจัดการประกวดในเดือนมกราคม ปี พ.ศ. 2555
การประกวดมิสไชนิสอินเตอร์เนชั่นแนลนั้นส่วนใหญ่นั้นจะเริ่มจัดการประกวดในเดือนมกราคม - กุมภาพันธ์ของปีนั้นๆ โดยคุณสมบัติของผู้เข้าประกวดเวทีมิสไชนิสอินเตอร์เนชั่นแนลนั้นคือ ผู้เข้าประกวดจะต้องเป็นหญิงสาวอายุระหว่าง 17-27 ปี และมีเชื้อสายจีนตั้งแต่กำเนิด ถึงแม้ว่าจะไม่ได้เกิดที่ประเทศจีนก็ตาม โดยส่วนใหญ่นั้นผู้เข้าประกวดจะส่งตัวเองเข้าประกวดในฐานะเมือง มิใช่ประเทศแต่อย่างใด
โดยส่วนใหญ่ประเทศที่ส่งสาวงามเข้าร่วมการประกวดนั้นจะเป็นประเทศที่มีประชากรชาวจีนอาศัยอยู่เป็นจำนวนมาก โดยแบ่งตามทวีปดังนี้
สรุปตามจำนวนครั้ง
ประเทศไทยนั้นส่งสาวงามเข้าประกวดมิสไชนิสอินเตอร์เนชั่นแนลเมื่อปี 2533 โดยคัดเลือกสาวไทยเชื้อสายจีนที่เข้าร่วมประกวดมิสไทยแลนด์เวิลด์ ในปีนั้นๆเข้าร่วมการประกวด โดยผลงานของสาวไทยบนเวที มิสไชนิสอินเตอร์เนชั่นแนล มีดังนี้
กวาง (แก้ความกำกวม)
กวาง สามารถหมายถึง
แบร์คันท์ เกิคทัน
แบร์คันท์ เกิคทัน () เกิดวันที่ 12 ธันวาคม 1980 เป็นนักฟุตบอลชาวเยอรมันเชื้อสายตุรกี
เกิคทันเป็นอดีตนักฟุตบอลฝึกหัดของบาเยิร์นมิวนิก เคยมีโอกาสลงเล่นในยูฟ่าแชมเปียนลีก รอบแบ่งกลุ่ม ฤดูกาล 1998-1999 ซึ่งเกมนั้น บาเยิร์นเสมอแมนเชสเตอร์ยูไนเต็ดไป 2-2 โดยเขาถูกเปลี่ยนตัวลงมาแทนฮาซาน ซาลิฮามิดซิช และได้เล่น 30 นาที หลังจากนั้นบาเยิร์นปล่อยให้โบรุสเซียมึนเชินกลัคบัค และอาร์เมียร์ บีเลเฟลด์ ยืมตัวเขาไปใช้งานในปี 2001 เกิคทันย้ายไปค้าแข้งในตุรกีกับทีมยักษ์ใหญ่ของประเทศอย่างกาลาตาซาราย ต่อด้วยเบซิคตัส ก่อนจะกลับมาแจ้งเกิดอีกครั้งในเยอรมนี กับ 1860 มิวนิค ต่อมาเกิคทันถูกจับได้ว่ามีสารโคเคนในการตรวจร่างกาย ทำให้เขาตัดสินใจยกเลิกสัญญากับทีมและเดินทางมาประเทศไทยเพื่อพักผ่อน และวันที่ 21 มกราคม 2010 เกิคทันเซ็นสัญญา 1 ปีย้ายมาเมืองทอง ยูไนเต็ด ซึ่งสร้างกระแสพอสมควร แต่เนื่องจากสภาพร่างกายของเขาไม่สมบูรณ์ เขาจึงไม่มีโอกาสได้ลงเล่นเลยแม้แต่นัดเดียว และสุดท้ายก็ต้องยกเลิกสัญญากันไปในเวลาไม่นาน
ในส่วนของฟุตบอลทีมชาติ เกิคทันเคยติด ทีมชาติตุรกี ชุดยู-21 โดยลง 29 นัดยิงได้ 10 ประตู
สถาบันเทคโนโลยีป้องกันประเทศ (องค์การมหาชน)
สถาบันเทคโนโลยีป้องกันประเทศ (องค์การมหาชน) เป็นองค์การมหาชนไทย ภายใต้การกำกับดูแลของรัฐมนตรีว่าการกระทรวงกลาโหมไทย มีภารกิจในการดำเนินการวิจัยโครงการขนาดใหญ่ด้านยุทโธปกรณ์ที่ต้องใช้วิทยาศาสตร์และเทคโนโลยีชั้นสูง ทำการวิจัยและพัฒนาจากระดับองค์ความรู้ที่มีอยู่ไปสู่ระดับที่ซับซ้อนมากขึ้น โดยใช้ทรัพยากรที่มีอยู่ของกระทรวงกลาโหม ตลอดจนพัฒนายุทโธปกรณ์ต้นแบบตามความต้องการของเหล่าทัพ
สถาบันเทคโนโลยีป้องกันประเทศ ใช้เวลาในการจัดตั้งกว่า 2 ปี เนื่องจากต้องผ่านการพิจารณาในช่วงที่มีการเปลี่ยนแปลงรัฐบาลถึง 3 รัฐบาล ในระหว่างรัฐบาลของพลเอกสุรยุทธ์ จุลานนท์ รัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์ โดยคณะรัฐมตรีได้มีมติอนุมัติในหลักการเมื่อวันที่ 27 พฤศจิกายน พ.ศ. 2550 และได้มีการประกาศในราชกิจจานุเบกษา เมื่อวันที่ 31 ธันวาคม พ.ศ. 2551
สถาบันเทคโนโลยีป้องกันประเทศ มีหน้าที่ดังนี้
จากัวร์ เอกซ์เอฟ
จากัวร์ เอกซ์เอฟ เป็นรถยนต์ยี่ห้อ จากัวร์ผลิตแทนรุ่น เอส ไทป์ เปิดตัวครั้งแรกในงาน แฟรงค์เฟิร์ต มอเตอร์โชว์ ปี 2007 เป็นรถซีดานระดับหรูรองมาจากจากัวร์ เอกซ์เจ มีโครงสร้างตัวถังแบบอะลูมิเนียม ทำให้มีน้ำหนักเบา ใช้ระบบเกียร์อัตโนมัติ 6 สปีด
เครื่องยนต์ที่มีทั้งเบนซินและดีเซล
สถาบันรับรองคุณภาพสถานพยาบาล (องค์การมหาชน)
สถาบันรับรองคุณภาพสถานพยาบาล (องค์การมหาชน) (Healthcare Accreditation Institute (Public Organisation)) เป็นองค์การมหาชนของไทย จัดตั้งขึ้นตามพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552 เมื่อวันที่ 22 มิถุนายน พ.ศ. 2552 มีภารกิจในการดำเนินการเกี่ยวกับการประเมินระบบงานและการรับรองคุณภาพของสถานพยาบาลรวมทั้งกำหนดมาตรฐานของสถานพยาบาล เพื่อใช้เป็นแนวทางการประเมินการพัฒนาและรับรองคุณภาพของสถานพยาบาล
สถาบันรับรองคุณภาพสถานพยาบาล เป็นองค์กรมหาชนที่ปรับเปลี่ยนมาจาก สถาบันพัฒนาและรับรองคุณภาพโรงพยาบาล (พรพ.) ซึ่งจัดตั้งเป็นหน่วยงานภายในของสถาบันวิจัยระบบสาธารณสุข (สวรส.) เมื่อ พ.ศ. 2542 ทำหน้าที่วิจัยและพัฒนารูปแบบของการพัฒนาและรับรองคุณภาพโรงพยาบาลที่เหมาะสมสำหรับประเทศไทย ต่อมาได้มีการผลักให้เกิดเกิดองค์กรที่มีความคล่องตัว สามารถบริหารจัดการได้อย่างรวมเร็ว จึงมีการปรับเปลี่ยนสถานะเป็น "สถาบันรับรองคุณภาพสถานพยาบาล (องค์การมหาชน)" หรือ สรพ.
สถาบันรับรองคุณภาพสถานพยาบาล แบ่งส่วนราชการภายในออกเป็น 5 สำนัก ได้แก่
สถาบันได้พัฒนาการดำเนินงานจนได้รับการรับรอง จาก Internation Society for Quality in Healthcare หรือ “ISQua” ซึ่งเป็นองค์กรสากลที่ให้การรับรองหน่วยงานที่รับรองสถานพยาบาลในประเทศต่างๆ ทั่วโลก ครบทั้ง 3 ด้านซึ่งทั้ง 3 ด้านจะมีระยะเวลาการรับรองครั้งละ 4 ปี สรพ.ได้รับการรับรองดังนี้
ปี พศ. 2553 ได้รับการรับรอง ด้าน Standards
ปี พ.ศ. 2556 ได้รับการรับรองด้าน Organization และได้รับการต่ออายุการรับรอง ในปี 2560
ปี พ.ศ. 2559 ได้รับการรับรองด้าน Surveyor Training Program
นับเป็นความภาคภูมิใจและสร้างความเชื่อมั่นให้ผู้รับบริการว่า สถานพยาบาลที่ได้รับการรับรองจากสถาบันรับรองคุณภาพสถานพยาบาล (องค์การมหาชน) มีคุณภาพและมาตรฐานเป็นที่ยอมรับในระดับสากล
ปัจจุบันสถาบันรับรองคุณภาพสถานพยาบาล (องค์การมหาชน) พัฒนาระบบการประเมินรับรองกระบวนการพัฒนาคุณภาพ ที่หลากหลายรูปแบบ ตามความต้องการและความก้าวหน้าของโรงพยาบาล อาทิ
การรับรอง Advanced HA หรือ A-HA การรับรองกระบวนการคุณภาพสถานพยาบาลขั้นก้าวหน้า
District Health System Accreditation หรือ DHSA การรับรองระบบสุขภาพระดับอำเภอ
Provincial network Accreditation หรือ PNC การรับรองเครือข่ายบริการสุขภาพระดับจังหวัด
SHA certificate หรือ การขับเคลื่อนระบบริการที่เน้นคนเป็นศูนย์กลาง
Disease specific certification หรือ การรับรองเฉพาะโรค
สถาบันรับรองคุณภาพสถานพยาบาล มีที่ทำการตั้งอยู่ชั้น 5 อาคารสำนักงานคณะกรรมการสุขภาพแห่งชาติ ซอย 6 กระทรวงสาธารณสุข ถนนติวานนท์ อำเภอเมืองนนทบุรี จังหวัดนนทบุรี
จากการประเมินองค์การมหาชนของสำนักงาน ก.พ.ร. เมื่อปี พ.ศ. 2558 พบว่าสถาบันรับรองคุณภาพสถานพยาบาล (องค์การมหาชน) ได้รับการประเมินในระดับดีเด่น เป็นต้นแบบทางด้านวิธีการทำงาน กลไกการทำงาน หลักการดำเนินกิจการเพื่อประสบความสำเร็จ
โรงเรียนอนุบาลวชิร
โรงเรียนอนุบาลวชิร (อ่านว่า อะ - นุ - บาน - วะ - ชิ - ระ) () เป็นโรงเรียนเอกชนในอำเภอเมือง จังหวัดพิจิตร ที่เปิดสอนนักเรียนตั้งแต่ระดับก่อนประถมศึกษา (ปฐมวัย) อนุบาล 1-3 ประถมศึกษาปีที่ 1 - 6 และชั้นมัธยมศึกษาปีที่ 1- 3 โดยเปิดรับนักเรียนทั้งชายและหญิง
โรงเรียนอนุบาลวชิรถูกก่อตั้งขึ้นในปี พ.ศ. 2530 โดยมีนายณัฐพล มโนวชิรสรรค์ เป็นผู้รับใบอนุญาต โรงเรียนตั้งอยู่ที่ 2/18 ถนนสระหลวง อำเภอเมือง จังหวัดพิจิตร ซึ่งในปี พ.ศ. 2530 อันเป็นปีการศึกษาแรกที่เปิดทำการสอน โรงเรียนอนุบาลวชิรในตอนนั้นมีนักเรียนทั้งหมด 75 คน ในห้องเรียน 4 ห้อง ครู 4 คน ครูพี่เลี้ยง 3 คน เจ้าหน้าที่ธุรการ 2 คนเท่านั้น ซึ่งยังคงเป็นโรงเรียนเล็กๆอยู่ในขณะนั้น และในราวๆ 3 ปีต่อมา นายนพพร ตั้งสิทธิโชค ก็ได้เข้ามาเป็นครูใหญ่ของโรงเรียน
ต่อมามีการสร้างโรงเรียนอนุบาลวชิรวิทย์เพื่อเปิดสอนนักเรียนในระดับชั้นก่อนประถมศึกษาขึ้นมาอีกแห่งในเขตอำเภอเมือง จังหวัดพิจิตร ในบริเวณใกล้เคียง ซึ่งมีการเปิดการสอนว่ายน้ำที่โรงเรียนอนุบาลวชิรวิทย์ และโรงเรียนอนุบาลวชิรด้วย (แต่ใช้สระว่ายน้ำของโรงเรียนอนุบาลวชิรวิทย์) โดยจะมีการสอนว่ายน้ำไปจนถึงประถมศึกษาปีที่ 6 จะมีการรับส่งนักเรียนจากโรงเรียนอนุบาลวชิรไปว่ายน้ำที่โรงเรียนอนุบาลวชิรวิทย์เป็นประจำทุกสัปดาห์
จนกระทั่งในอีก 20 ปีต่อมา คือปี พ.ศ. 2550 โรงเรียนอนุบาลวชิรได้มีนักเรียนเข้าเรียนมากขึ้น และมีการพัฒนาอยู่อย่างต่อเนื่อง มีการสร้างอาคารเรียนเพิ่ม เพื่อที่จะได้เพียงพอต่อจำนวนนักเรียนที่มากขึ้น ในปีนั้นมีนักเรียนกำลังศึกษาอยู่ 1,952 คน และมีนักเรียนสมัครเข้าเรียนมาแล้วไม่ต่ำกว่า 4,000 คน ผู้บริหารและครูทั้งหมด 110 คน มีห้องเรียน 70 ห้อง และอาคารเรียนอีก 7 อาคาร มีนายโสภณ มโนวชิรสรรค์ เป็นผู้จัดการ และนายนพพร ตั้งสิทธิโชค เป็นผู้อำนวยการ
แต่ก่อนนั้นโรงเรียนอนุบาลวชิรได้เปิดสอนถึงชั้นประถมศึกษาปีที่ 6 แต่ต่อมาได้มีการสร้างอาคารหลังที่ 7 ขึ้นมาใหม่เพื่อเปิดสอนนักเรียนระดับมัธยมต้น คือชั้นมัธยมศึกษาปีที่ 1 - 3 โดยเปิดการสอนในระดับมัธยมครั้งแรกในปีการศึกษาที่ พ.ศ. 2546 โรงเรียนอนุบาลวชิรนับได้ว่าเป็นโรงเรียนเอกชนที่เป็นที่รู้จักแห่งหนึ่งของจังหวัดพิจิตรเลยทีเดียว
ด้วยความสามารถทางการจัดการศึกษาและความเอาใจใส่ที่มีต่อนีกเรียนในทุกๆด้าน ทำให้มีนักเรียนจากโรงเรียนอนุบาลวชิรสามารถสอบเข้าศึกษาต่อยังสถาบันในระดับเตรียมอุดมศึกษาที่มีชื่อเสียงอันดับต้นๆของประเทศจำนวนมาก อาทิ เช่น โรงเรียนมหิดลวิทยานุสรณ์ , โรงเรียนเตรียมอุดมศึกษา , โรงเรียนยุพราชวิทยาลัย , โรงเรียนวัฒโนทัยพายัพ , โรงเรียนเฉลิมขวัญสตรี , โรงเรียนนครสวรรค์ , โรงเรียนเตรียมอุดมศึกษา ภาคเหนือ , โรงเรียนพิจิตรพิทยาคม เป็นต้น
อีกทั้งยังมีศิษย์เก่าที่จบออกไปเพื่อไปเข้าสู่ระดับเตรียมอุดมศึกษา และได้ศึกษาต่อในระดับอุดมศึกษาในมหาวิทยาลัยต่างๆทั่วประเทศอาทิ เช่น มหาวิทยาลัยเชียงใหม่ , มหาวิทยาลัยธรรมศาสตร์ , จุฬาลงกรณ์มหาวิทยาลัย , มหาวิทยาลัยมหิดล , มหาวิทยาลัยรามคำแหง , มหาวิทยาลัยเกษตรศาสตร์ , มหาวิทยาลัยนเรศวร ,มหาวิทยาลัยรังสิต และมหาวิทยาลัยต่างๆอีกมากมาย
ปูโล ซูการ์ เรย์
พูโล ซูการ์ เรย์ (Pulo Sugar Ray) หรือ พูโล ทัมริน นักมวยสากลชาวอินโดนีเซีย สถิติการชก 8 ครั้ง ชนะ 6 (น็อค 3) แพ้ 2 
ซูการ์ เรย์เริ่มชกมวยสากลเมื่อ 25 มกราคม ค.ศ. 1987 ชนะน็อค ไซปา โมโนด ยก 1 ที่อินโดนีเซีย จากนั้น ขึ้นชิงแชมป์โลกเยาวชนรุ่นซูเปอร์เฟเธอร์เวท WBC ที่ว่างเมื่อ 15 มีนาคม ค.ศ. 1987 ชนะคะแนนเกอร์รอน พอร์ราส ที่อินโดนีเซีย จากนั้นชิงแชมป์เงารุ่นซูเปอร์เฟเธอร์เวท WBC ที่ว่าง เมื่อ 21 กันยายน ค.ศ. 1987 ปรากฏว่าเป็นฝ่ายแพ้น็อค ช่อ ห้าพลัง ยก 6 ที่อินโดนีเซีย ไม่ได้แชมป์ ซูการ์เรย์ขึ้นชกชนะรวดอีกสามครั้ง รวมทั้งชกแก้มือชนะน็อค ช่อ ห้าพลัง ยก 8 ด้วย ก็ขึ้นชิงแชมป์อินโดนีเซียรุ่นซูเปอร์เฟเธอร์เวทเมื่อ 21 กันยายน ค.ศ. 1988 ชนะคะแนน ฆานีตาลา ได้แชมป์มาครอง ซูการ์เนย์ขึ้นชกชนะอีกเพียงครั้งเดียว ก็ไปชกแพ้คะแนน เรนาโต คอร์เน็ต ที่ออสเตรเลีย หลังจากนั้นก็แขวนนวมไป
เฮร์รี มากาวิมบัง
เฮอรี่ มากาวิมบัง (Herry Makawimbang) นักมวยสากลชาวอินโดนีเซีย สถิติการชก 6 ครั้ง ชนะ 1 แพ้ 5 
สถิติการชกครั้งแรกของมกาวิมบังที่มีบันทึกไว้ใน Boxrec.com นั้น มากาวิมบังขึ้นชกเมื่อ 5 กุมภาพันธ์ พ.ศ. 2542 แพ้คะแนน คริส จอห์น ที่อินโดนีเซีย จากนั้น ได้ชิงแชมป์ PABA เฉพาะกาลรุ่นซูเปอร์แบนตัมเวทเมื่อ 28 พฤศจิกายน พ.ศ. 2542 ซึ่งเป็นฝ่าแพ้คะแนน ยอดดำรง ศิษย์ยอดธงไป ไม่ได้แชมป์ จากนั้น มากาวิมบังขึ้นชกที่สหรัฐ แพ้น็อค ดัสติน คิม ยก 2 และขึ้นชิงแชมป์โลกรุ่นจูเนียร์เฟเธอร์เวท WBF เมื่อ 11 มิถุนายน พ.ศ. 2543 แพ้น็อค สมศักดิ์ ศิษย์ชัชวาล ยก 4 จากนั้นไปชกนอกรอบที่ ญี่ปุ่นแพ้น็อค คาซูโนริ ฟูจิตะ แค่ยกแรก มากาวิมบังหยุดชกไปสองปี กลับมาชกอีกครั้งเมื่อ 15 มกราคม พ.ศ. 2545 ชนะคะแนน วายิบ ที่อินโดนีเซียจากนั้นไม่ได้ขึ้นชกอีกเลย
องค์การค้าของ สกสค.
องค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) เป็นหน่วยงานสังกัด สกสค. (เดิมคือ คุรุสภา) จัดตั้งขึ้นตามพระราชบัญญัติครู พ.ศ. 2488 ในชื่อ "องค์การค้าของคุรุสภา" เมื่อวันที่ 1 เมษายน พ.ศ. 2493 มีวัตถุประสงค์ เพื่อจัดหาผลประโยชน์ให้แก่คุรุสภา และเพื่ออำนวยความสะดวก ให้แก่การศึกษาของชาติ โดยเป็นองค์การผู้เป็นเจ้าของ "ศึกษาภัณฑ์พาณิชย์" ซึ่งเป็นร้านค้าของรัฐบาล ที่จำหน่ายแบบเรียน และอุปกรณ์การเรียนทุกชนิด
เมื่อปี พ.ศ. 2467 กระทรวงธรรมการ ทำการขอยืมที่ดินของพระยานรภักดี (เอม) ณ มหาไชย เพื่อเปิดเป็นร้านจำหน่ายแบบเรียนของกระทรวงฯ และในปีถัดมา (พ.ศ. 2468) กรมตรวจเงินแผ่นดิน มอบแท่นพิมพ์ และอาคารสถานที่แก่กระทรวงฯ เพื่อใช้เป็นโรงพิมพ์ของกรมตำรา ในสังกัดกระทรวงฯ จนกระทั่งเมื่อปี พ.ศ. 2475 จึงเปิดเป็นสถาบันศึกษาวิชาการพิมพ์ มีชื่อว่า "โรงเรียนช่างพิมพ์วัดสังเวชวิศยาราม"
ในระยะเริ่มดำเนินการ องค์การค้าของคุรุสภา ได้รับโอนกิจการ "ศึกษาภัณฑ์พาณิชย์" ร้านจำหน่ายสินค้าทางการศึกษา ของกรมสามัญศึกษา กระทรวงศึกษาธิการ ซึ่งตั้งอยู่ที่ถนนราชดำเนินกลาง โดยรวมเอาโรงเรียนช่างพิมพ์วัดสังเวชวิศยารามเข้ามาด้วย สำหรับทุนประเดิมจำนวน 1 ล้านบาท ใช้วิธีกู้ยืมจากกรมการศาสนา กับคณะลูกเสือแห่งชาติ ต่อมาในปี พ.ศ. 2546 พระราชบัญญัติสภาครู และบุคลากรทางการศึกษา กำหนดให้โอนสังกัดขององค์การค้าของคุรุสภา ไปขึ้นอยู่กับสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา (สกสค.) ดังเช่นปัจจุบัน
นอกจากนี้ ยังมีร้านค้าตัวแทนจำหน่าย กระจายอยู่ตามจังหวัดต่างๆ เพื่อจำหน่ายสินค้าทางการศึกษา และสินค้าอื่นที่เกี่ยวข้อง
คุรุสภา
คุรุสภา () มีชื่อทางการว่า สภาครูและบุคลากรทางการศึกษา () เป็นสภาในกระทรวงศึกษาธิการ จัดตั้งขึ้นพระราชบัญญัติสภาครูและบุคลากรทางการศึกษา พ.ศ. 2546 มีบทบาทในการกำหนดมาตรฐานวิชาชีพ ออกและเพิกถอนใบอนุญาตประกอบวิชาชีพ กำกับ ดูแล การปฏิบัติตามมาตรฐานวิชาชีพและจรรยาบรรณของวิชาชีพ รวมทั้งการพัฒนาวิชาชีพทางการศึกษา ซึ่งเป็นการยกระดับวิชาชีพทางการศึกษาให้เป็นวิชาชีพชั้นสูง โดยมีสำนักเลขานุการคือ สำนักงานเลขาธิการคุรุสภา
ปัจจุบัน คุรุสภา มีฐานะเป็นหน่วยงานของรัฐ ประเภทองค์การมหาชนที่จัดตั้งตามพระราชบัญญัติเฉพาะ
เมื่อปี พ.ศ. 2488 รัฐบาลของนายควง อภัยวงศ์ โดยนายทวี บุณยเกตุ รัฐมนตรีว่าการกระทรวงศึกษาธิการ ได้เล็งเห็นถึงปัญหาวิกฤติในวิชาชีพครู เนื่องจากคนดี คนเก่ง ไม่อยากเรียนครู และครูเก่ง ครูดีจำนวนไม่น้อยไปประกอบอาชีพอื่น จึงได้มีการตรา พระราชบัญญัติครู พ.ศ. 2488 ขึ้นมาเพื่อแก้ปัญหาวิกฤติวิชาชีพครู โดยให้มีสภาในกระทรวงศึกษาธิการ มีฐานะเป็นนิติบุคคล เรียกว่า คุรุสภา ให้มีอำนาจหน้าที่ในการเสนอความเห็นเรื่องนโยบายการศึกษา และวิชาการศึกษาทั่วไป ควบคุมจรรยาและวินัยของครู รักษาผลประโยชน์ และส่งเสริมฐานะครู และครอบครัวให้ได้รับความช่วยเหลือตามสมควร ส่งเสริมความรู้และความสามัคคีของครู ตลอดจนทำหน้าที่แทนสำนักงานคณะกรรมการข้าราชการพลเรือน ในเรื่องการบริหารงานบุคคล โดยกำหนดให้ครูทุกคนต้องเป็นสมาชิกคุรุสภา
ต่อมาในปี พ.ศ. 2546 รัฐบาลของทักษิณ ชินวัตร ซึ่งมีปองพล อดิเรกสาร เป็นรัฐมนตรีว่าการกระทรวงศึกษาธิการ ได้ตรา พระราชบัญญัติสภาครูและบุคลากรทางการศึกษา พ.ศ. 2546 ทำให้คุรุสภาเปลี่ยนสถานะเป็นสภาครูและบุคลากรทางการศึกษา โดยใช้ชื่อเรียกเหมือนเดิมว่า คุรุสภา
พระราชบัญญัติสภาครูและบุคลากรทางการศึกษา พ.ศ. 2546 มาตรา 8 ได้กำหนดวัตถุประสงค์ของคุรุสภาไว้ ดังนี้
พระราชบัญญัติสภาครูและบุคลากรทางการศึกษา พ.ศ. 2546 กำหนดให้มีคณะกรรมการคณะหนึ่ง เรียกว่า คณะกรรมการคุรุสภา ประกอบด้วย
หมายเหตุ : หลักเกณฑ์และวิธีการสรรหาประธานกรรมการ กรรมการผู้ทรงคุณวุฒิ หลักเณฑ์และวิธีการเลือกผู้แทนสถาบันอุดมศึกษา และหลักเกณฑ์และวิธีการเลือกตั้งผู้ประกอบวิชาชีพทางการศึกษาให้เป็นไปตามข้อบังคับของคุรุสภา
ในปัจจุบัน คณะกรรมการคุรุสภา แต่งตั้งโดยคำสั่งหัวหน้าคณะรักษาความสงบแห่งชาติที่ 17/2560 เรื่อง แก้ไขเพิ่มเติมคำสั่งหัวหน้าคณะรักษาความสงบแห่งชาติ ที่ 7/2558
อาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่ง ให้ยกเลิกความในข้อ ๒ ของคำสั่งหัวหน้าคณะรักษาความสงบแห่งชาติ ที่ ๗/๒๕๕๘ เรื่อง การปฏิบัติหน้าที่ของคณะกรรมการคุรุสภา คณะกรรมการส่งเสริมสวัสดิการและสวัสดิภาพครูและบุคลากรทางการศึกษา และคณะกรรมการบริหารองค์การค้าของสำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา ลงวันที่ ๑๖ เมษายน พุทธศักราช ๒๕๕๘ และให้ใช้ความต่อไปนี้แทน
“ให้คณะกรรมการคุรุสภา ตามกฎหมายว่าด้วยสภาครูและบุคลากรทางการศึกษา ประกอบด้วยพระราชบัญญัติสภาครูและบุคลากรทางการศึกษา พ.ศ. 2546 กำหนดให้มีคณะกรรมการคณะหนึ่ง เรียกว่า "คณะกรรมการมาตรฐานวิชาชีพ" ประกอบด้วย
ในการดำเนินงานของคุรุสภามี สำนักงานเลขาธิการคุรุสภา เป็นหน่วยเลขานุการและธุรการ รับผิดชอบงานตามที่คุรุสภามอบหมาย โดยมีเลขาธิการคุรุสภาเป็นผู้บริหารกิจการของสำนักงานเลขาธิการคุรุสภา ปัจจุบันแบ่งส่วนงานออกเป็น 7 สำนัก 1 สถาบัน 1 กลุ่ม 1 หน่วย ดังนี้
ภาษาอับคาเซีย
ภาษาอับฮาเซีย () เป็นภาษาในกลุ่มคอเคซัสตะวันตกเฉียงเหนือ และเป็นภาษาราชการของอับฮาเซีย นอกจากในอับฮาเซียแล้ว ยังมีผู้พูดภาษานี้ในประเทศอื่น ๆ ที่ชาวอับฮาเซียเข้าไปอาศัย ได้แก่ ตุรกี รัสเซีย สาธารณรัฐอัดจาราของจอร์เจีย ซีเรีย จอร์แดน และประเทศในตะวันตกอีกหลายประเทศ
สถาบันพัฒนาองค์กรชุมชน (องค์การมหาชน)
สถาบันพัฒนาองค์กรชุมชน (องค์การมหาชน) เป็นองค์การมหาชนของไทย ภายใต้การกำกับดูแลของกระทรวงการพัฒนาสังคมและความมั่นคงของมนุษย์ จัดตั้งขึ้นตามพระราชกฤษฎีกาจัดตั้งสถาบันพัฒนาองค์กรชุมชน (องค์การมหาชน) พ.ศ. 2543 ซึ่งประกาศในราชกิจจานุเบกษา เมื่อวันที่ 23 กรกฎาคม พ.ศ. 2543 และมีผลบังคับใช้อีก 90 วันถัดมา
สถาบันพัฒนาองค์กรชุมชน (องค์การมหาชน) มีภารกิจในการดำเนินงานเพื่อสนับสนุนและให้การช่วยเหลือแก่องค์กรชุมชนและเครือข่ายองค์กรชุมชนเกี่ยวกับการประกอบอาชีพ การพัฒนาอาชีพ การเพิ่มรายได้ การพัฒนาที่อยู่อาศัยและสิ่งแวดล้อม และการพัฒนาชีวิตความเป็นอยู่ของสมาชิกในชุมชนทั้งในเมืองและชนบท โดยยึดหลักการพัฒนาแบบองค์รวมหรือบูรณาการ และหลักการพัฒนาที่สมาชิกชุมชนมีส่วนร่วมเป็นแนวทางสำคัญ เพื่อเสริมสร้างความเข้มแข็งของชุมชนและประชาสังคม
ในระยะเริ่มแรกให้มีการโอนกิจการของโครงการพัฒนาคนจนในเมือง การเคหะแห่งชาติ และสำนักงานกองทุนพัฒนาชนบท สำนักงานคณะกรรมการพัฒนาการเศรษฐกิจและสังคมแห่งชาติ เข้ามาจัดตั้งเป็นสถาบันพัฒนาองค์กรชุมชน ในสังกัดกระทรวงการคลัง และโอนมาสังกัดกระทรวงการพัฒนาสังคมและความมั่นคงของมนุษย์ ในปี พ.ศ. 2545
ลาป่าทิเบต
ลาป่าทิเบต (kiang) เป็นลาป่าที่มีขนาดใหญ่ที่สุด มีถิ่นกำเนิดในที่ราบสูงทิเบตซึ่งมีอาศัยแบบทุ่งหญ้าเทือกเขาสูง สูงจากระดับน้ำทะเล 4,000-7,000 เมตร มีการกระจายพันธุ์ถึงลาดัคห์ในประเทศอินเดีย, ในที่ราบของที่ราบสูงทิเบต และตอนเหนือของประเทศเนปาลต่อไปยังชายแดนเขตปกครองตนเองทิเบต ประเทศสาธารณรัฐประชาชนจีนด้วย
ชื่อสามัญอื่นๆของลาป่าทิเบตก็มี: Tibetan wild ass, khyang, และ gorkhar
สมเสร็จ
สมเสร็จ () เป็นสัตว์เลี้ยงลูกด้วยน้ำนมกินพืชขนาดใหญ่ เป็นสัตว์มีหน้าตาประหลาด มีลักษณะของสัตว์หลายชนิดผสมอยู่ในตัวเดียวกัน มีจมูกที่ยื่นยาวออกมาคล้ายงวงของช้าง ลำตัวคล้ายหมูที่มีขายาว หางสั้นคล้ายหมีและมีกีบเท้าคล้ายแรด อาศัยในป่าทึบในแถบอเมริกาใต้, อเมริกากลาง, และ เอเชียตะวันออกเฉียงใต้ มีทั้งหมดสี่ชนิด คือ สมเสร็จอเมริกาใต้, สมเสร็จมลายู, สมเสร็จอเมริกากลาง และสมเสร็จภูเขา ทั้งสี่ชนิดถูกจัดสถานะเป็นใกล้สูญพันธุ์หรือเสี่ยงต่อการสูญพันธุ์ สมเสร็จเป็นญาติใกล้ชิดกับสัตว์กีบคี่อื่น ได้แก่ ม้า และแรด
ปัจจุบันสมเสร็จถูกจัดให้อยู่ในวงศ์ Tapiridae มีเพียงสกุลเดียวคือ "Tapirus" มีทั้งสิ้น 4 ชนิด แต่ผู้แต่งบางคนอาจจำแนกไว้มากกว่านั้น รวมถึงชนิดที่สูญพันธุ์ไปแล้วด้วย:นอกจากนี้แล้วยังมีสกุลอื่นที่สูญพันธุ์ไปแล้วตั้งแต่ยุคก่อนประวัติศาสตร์:
ขนาดขึ้นอยู่กับชนิด โดยมากยาวประมาณ 2 เมตร สูง 1 เมตร จรดหัวไหล่ หนัก 150-300 กิโลกรัม ขนสั้นมีสีน้ำตาลถึงเทาเกือบดำ ยกเว้นสมเสร็จมลายู ที่มีสีขาวพาดกลางลำตัว และสมเสร็จภูเขา ที่มีขนยาว สมเสร็จทุกชนิดมีหูรูปไข่ ปลายหูสีขาว มนกลม ก้นห้อย หางอวบ สั้น ขาหน้ามีกีบเท้า 4 กีบ ขาหลังมี 3 กีบ ช่วยให้สามารถเดินบนโคลนหรือพื้นที่อ่อนนุ่มได้ ลูกสมเสร็จมีขนลายทาง หรือลายจุดเพื่อพรางตัว เพศเมียมีเต้านมเต้าคู่เดียว
สมเสร็จมีฟันซึ่งสามารถเขียนเป็นสูตรได้ว่า ทั้งหมด 42-44 ซี่ มีฟันเขี้ยวสั้น ๆ ซึ่งไม่เหมือนสัตว์กีบคู่อย่างอื่น เช่น แรด
สมเสร็จ ทั้งหมดมีพฤติกรรมและความเป็นอยู่ใกล้เคียงกัน โดยเป็นสัตว์ที่หากินตามลำพังหรือเป็นคู่ในป่าดิบชื้น ที่มีความชุ่มชื้นหรือใกล้แหล่งน้ำ โดยจะใช้จมูกที่ยาวเหมือนงวงในการช่วยดมกลิ่นและดึงกิ่งไม้ในพุ่มไม้กินเป็นอาหาร ซึ่งสมเสร็จสามารถที่จะกินไม้ที่มีพิษบางชนิดได้ด้วย เป็นสัตว์ที่ชอบแช่น้ำหรือโคลน เมื่อยามพบกับศัตรูจะหนีลงไปในน้ำ ซึ่งบางครั้งอาจแช่ลงไปทั้งตัวโผล่มาแค่งวงเพื่อหายใจก็ได้ เป็นสัตว์ที่หากินในเวลากลางคืน ลูกอ่อนที่เกิดมาใหม่จะมีลวดลายตามตัวเหมือนแตงไทย คล้ายลูกหมูป่า
สมเสร็จ เป็นสัตว์ที่มีระบบสายตาที่ไม่ดี แต่มีระบบประสาทรับฟังทางหูและดมกลิ่นดีเยี่ยม ปกติเป็นสัตว์ที่มีอุปนิสัยเรียบร้อย ไม่ก้าวร้าว แต่เคยมีรายงานว่า สมเสร็จอเมริกากลางตัวหนึ่งในสวนสัตว์โจมตีด้วยกรามใส่ผู้ดูแลซึ่งเป็นผู้หญิง เมื่อปี ค.ศ. 1998 จนได้รับบาดเจ็บสาหัสถึงขั้นพิการแขนขาด สมเสร็จเป็นสัตว์ที่อ้างอิงถึงในวัฒนธรรมและความเชื่อของญี่ปุ่น ด้วยการเป็นปีศาจตนหนึ่งที่กินความฝัน หรือฝันร้ายของผู้คนในนอนหลับเมื่อยามค่ำคืน เรียกว่า "บะกุ" () เป็นต้น
มิสเตอร์มิสเตอร์
มิสเตอร์มิสเตอร์ () เป็นวงป็อปร็อกอเมริกันในยุคคริสต์ทศวรรษ 1980 ชื่อของวงมาจากมุกตลกในผลงานอัลบั้มเพลงของวงเวทเทอร์รีพอร์ต ที่ชื่อ "Mr. Gone" ที่พวกเขามักจะเรียกกันเองว่า "นายคนนี้" หรือ "นายคนนั้น" หรือแม้กระทั่งชื่อที่พวกเขาเรียก "นายมิสเตอร์" วงมิสเตอร์มิสเตอร์ถือเป็นวงที่เป็นตัวแทนของดนตรีที่สละสลวงของป็อปร็อกในคริสต์ทศวรรษ 1980 วงมีสมาชิกคือ ริชาร์ต เพจ ตำแหน่งนักร้องและกีตาร์เบส, สตีฟ จอร์จ เล่นคีย์บอร์ด, แพต มาสเตลอตโน เล่นกลองอีเลกโทรนิกและอคูสติก และสตีฟ ฟาร์ริส เล่นกีตาร์
ราชวงศ์ธนบุรี
ราชวงศ์ธนบุรี เป็นราชวงศ์ในอดีตที่มีระยะเวลาสั้นที่สุดคือ 15 ปี ซึ่งปกครองกรุงธนบุรีเพียงราชวงศ์เดียว และมีพระมหากษัตริย์เพียงพระองค์เดียวคือ สมเด็จพระเจ้ากรุงธนบุรี ทรงสถาปนาราชวงศ์นี้ขึ้นเมื่อปี พ.ศ. 2310 - 2325
มีพระมเหสีและพระภรรยาเจ้า ดังนี้
มีพระราชโอรส 21 พระองค์ พระราชธิดา 9 พระองค์ รวมทั้งสิ้น 30 พระองค์ มีรายพระนาม ดังนี้
หลังจากพระยาวชิรปราการทรงกอบกู้เอกราชครั้งที่ 2 ได้สำเร็จ ในวันที่ 28 ธันวาคม พ.ศ. 2310 พระยาวชิรปราการได้ทำพิธีปราบดาภิเษกเป็นพระมหากษัตริย์แห่งกรุงศรีอยุธยา เฉลิมพระนามว่า สมเด็จพระเจ้ากรุงธนบุรี แล้วได้ย้ายเมืองหลวงจาก กรุงศรีอยุธยา มายังภาคกลางตอนล่าง แล้วสถาปนาใหม่ว่า กรุงธนบุรี แล้วสถาปนาราชวงศ์ธนบุรีเป็นราชวงศ์ที่ปกครองกรุงธนบุรี
ในช่วงปลายรัชกาลสมเด็จพระเจ้ากรุงธนบุรี เกิดจลาจลขึ้นในกรุงธนบุรี พระยาสรรค์ได้ต้งตัวเป็นกบฏบังคับให้พระองค์ผนวช สมเด็จเจ้าพระยามหากษัตริย์ศึกซึ่งในขณะนั้นทำศึกอยู่ที่กัมพูชาได้ทราบข่าวจึงเสด็จกลับมาที่ กรุงธนบุรีและสืบสวนความจริงได้นำพวกพระยาสรรค์บุรีไปประหารชีวิต แลวได้สืบสวนหารือว่าควรสำเร็จโทษ(โดยข้อกล่าวหาว่าพระเจ้ากรุงธนบุรีมีสติวิปลาส)และได้สำเร็จโทษในวันที่ 6 เมษายน พ.ศ. 2325และเสด็จสวรรคต ต่อมาทางอาณาประชาราษฎร์ได้ทูลเชิญสมเด็จเจ้าพระยามหากษัตริย์ศึกให้ปราบดาภิเษกขึ้นเป็น พระบาทสมเด็จพระพุทธยอดฟ้าจุฬาโลกมหาราช เมื่อวันที่ 6 เมษายน พ.ศ. 2325 แล้วสถาปนาราชวงศ์จักรี ขึ้นเป็นราชวงศ์ใหม่ แทนราชวงศ์ธนบุรี และสถาปนากรุงรัตนโกสินทร์เป็นราชธานีแห่งใหม่แทน กรุงธนบุรี พระราชโอรสพระองค์โตในสมเด็จพระเจ้ากรุงธนบุรีถูกสำเร็จโทษและเสด็จสวรรคต จึงเป็นเหตุให้สิ้นสุดกรุงธนบุรี
ริก สปริงฟิลด์
ริก สปริงฟิลด์ () เกิดเมื่อวันที่ 23 สิงหาคม ค.ศ. 1949 ที่ซิดนีย์ ออสเตรเลีย เป็นนักเขียนเพลง นักดนตรี และนักแสดงชาวออสเตรเลีย ในฐานะนักดนตรีแล้ว เขามีผลงานซิงเกิลที่มีชื่อเสียงที่สุดคือซิงเกิล "Jessie's Girl" ในปี ค.ศ. 1981 ซึ่งยังได้รับรางวัลแกรมมี่ และยังช่วยขับเคลื่อนวงการดนตรีในยุคมิวสิกวิดีโอ ในฐานะนักแสดงแล้ว เขามีชื่อเสียงจากบทบาท ดร. โนอาห์ เดรก ในดราม่าช่วงกลางวันเรื่อง "General Hospital" ที่เขาแสดงในระหว่างปี 1981-1983
ฟูมะ โคทาโร่ (เวิลด์ฮีโร่)
ฟูมะ โคทาโร่ (; ) เป็นตัวละครเอกจากเกม เวิลด์ฮีโร่ โดยเป็น นินจาตระกูลฟูมะ ที่มีคู่ปรับคนสำคัญคือ ฮัตโตริ ฮันโซ ซึ่งเป็น "นินจาอิงะ" นอกจากนี้ ฟูมะ โคทาโร่ ยังเป็นตัวละครหลักที่ปรากฏตัวในเกม Aggressors of Dark Kombat ที่ทางบริษัท ADK ผลิตขึ้น รวมไปจนถึง นีโอจีโอ แบทเทิล โคลีเซียม ที่ทางบริษัท SNK Playmore ผลิตขึ้นด้วยเช่นกัน
ฟูมะ โคทาโร่ เป็นผู้นำลำดับที่ห้าของตระกูลฟูมะ และเคยทำการโจมตีฮันโซมาแล้วครั้งหนึ่งในวัย 19 ปี นับตั้งแต่สองตระกูลนี้เป็นคู่ปรับกัน อย่างไรก็ตาม ไม่เหมือนกับที่ฟูมะได้นำมาใช้ในวัฒนธรรมเกมยุคใหม่ ผู้ผลิตได้ทำให้มันน่าตื่นเต้นขึ้นด้วยการเปลี่ยนแปลงบางอย่าง ฟูมะได้ปลอมตัวเป็นนักธุรกิจผมทองเพื่อจบเรื่องในช่วงท้าย ซึ่งบริษัทที่เขาทำไม่มีอะไรซับซ้อนนัก ในโลกของADKได้บ่งบอกนัยว่าเขาได้ทำงานที่บริษัทการค้าทั่วไปของอเมริกัน โดยฟูมะมีทายาทคนหนึ่งชื่อ ริว อีเกิล (ตัวละครเกมนินจาคอมมานโด) เป็นทายาทลำดับที่ 32 ด้วยเช่นกัน
หทัยวิทยา
หทัยวิทยา () คือ การแพทย์แขนงหนึ่งที่ศึกษาเกี่ยวกับความผิดปกติของหัวใจ ซึ่งจะมีทั้งการวินิจฉัยและรักษาโรคเกี่ยวกับหัวใจ เช่น โรคหัวใจพิการแต่กำเนิด (congenital heart defect: CHD) โรคหลอดเลือดหัวใจ ภาวะหัวใจวาย โรคลิ้นหัวใจ (valvular heart disease) และ ระบบไฟฟ้าของหัวใจ (electrophysiology)
แพทย์เฉพาะทางที่ศึกษาด้านนี้เรียกว่า นักหทัยวิทยา หรือ หทัยแพทย์ (cardiologist) ซึ่งต้องสำเร็จการศึกษาแพทยศาสตรบัณฑิต แพทย์ประจำบ้านด้านอายุรศาสตร์ และแพทย์ประจำบ้านต่อยอดด้านโรคหัวใจ
ลาป่าแอฟริกา
ลาป่าแอฟริกา (African Wild Ass) เป็นลาป่าที่อยู่ในวงศ์ Equidae เชื่อกันว่าเป็นบรรพบุรุษของลาบ้านซึ่งปกติจัดไว้อยู่ในสปีชีส์เดียวกัน อาศัยอยู่ในทะเลทรายและพื้นที่แห้งแล้งอื่นๆทางตะวันออกเฉียงเหนือของทวีปแอฟริกา ในประเทศเอริเทรีย, ประเทศเอธิโอเปียและประเทศโซมาเลีย ก่อนหน้านี้ลาป่าแอฟริกามีการกระจายพันธุ์กว้างจากทางเหนือถึงตะวันตก ในประเทศซูดาน, ประเทศอียิปต์ และ ประเทศลิเบีย ปัจจุบันเหลือประมาณ 570 ตัวในป่า
รายชื่อรหัสประเทศโดยคณะกรรมการโอลิมปิกสากล
รหัสประเทศโดยคณะกรรมการโอลิมปิกสากล เป็นรหัสมาตรฐานสากลในการเข้าร่วมกีฬาของประเทศต่าง ๆ โดยมีรหัสภาษาอังกฤษ 3 ตัวอักษร ซึ่งกำหนดโดยคณะกรรมการโอลิมปิกสากล นอกจากใช้ในกีฬาโอลิมปิกแล้ว ยังสามารถใช้ในการแข่งขันกีฬาอื่น ๆ ได้ด้วย รหัสประเทศแบบโอลิมปิกของหลายประเทศมีความแตกต่างจากรหัสมาตรฐาน ISO 3166-1 alpha-3
ปัจจุบันมีรหัสประเทศแบบโอลิมปิก 205 รหัส ในตารางต่อไปนี้แสดงทั้งรหัสปัจจุบันและรหัสที่เคยใช้ในอดีต รหัสที่ใช้เฉพาะโอลิมปิกฤดูร้อนกับฤดูหนาวเท่านั้นจะกำกับด้วย "S" และ "W" ตามลำดับ
รหัสประเทศและทีมในอดีต 12 รหัสยังคงมีใช้อยู่ในฐานข้อมูลของคณะกรรมโอลิมปิกสากล เพื่ออ้างถึงผู้ชนะและเหรียญรางวัลจากทีมเหล่านี้
ลี แตกิล
ลี แตกิล (Tae-Kil Lee) นักมวยสากลชาวเกาหลีใต้ เกิดเมื่อ 5 พฤษภาคม พ.ศ. 2516 สถิติการชก 11 ครั้ง ชนะ 7 (น็อค 2) เสมอ 1 แพ้ 3
อารีส เฮตูบัน
อารีส เฮตูบัน หรือ อโปโลนารีส เฮตูบัน (Apolonaris Heatuban) นักมวยสากลชาวอินโดนีเซีย สถิติการชก 2 ครั้ง แพ้ 2
สาธารณรัฐดาโฮมีย์
สาธารณรัฐดาโฮมีย์ () ก่อตั้งขึ้นเมื่อ 11 ธันวาคม ค.ศ. 1958 (พ.ศ. 2501) เป็นเขตปกครองตนเองภายใต้การดูแลของชุมชนฝรั่งเศส (French Community) ก่อนหน้าที่จะได้ปกครองตนเอง รัฐนี้มีฐานะเป็นเฟรนช์ดาโฮมีย์ซึ่งเป็นส่วนหนึ่งของสหภาพฝรั่งเศส และเมื่อวันที่ 1 สิงหาคม ค.ศ. 1960 (พ.ศ. 2503) ได้รับเอกราชจากประเทศฝรั่งเศสอย่างเต็มรูปแบบ
ค.ศ. 1975 (พ.ศ. 2518) ประเทศนี้เปลี่ยนชื่อเป็นสาธารณรัฐประชาชนเบนิน ตามชื่อของอ่าวเบนิน (Bight of Benin) (อ่าวเบนินตั้งชื่อตามจักรวรรดิเบนินในไนจีเรียอีกทอดหนึ่ง) ด้วยเหตุผลว่าเบนินเป็นชื่อที่มีความเสมอภาคสำหรับทุกชนเผ่าในประเทศ
สาธารณรัฐประชาชนเบนิน
สาธารณรัฐประชาชนเบนิน () เป็นรัฐสังคมนิยม (หรือเรียกอีกอย่างว่ารัฐคอมมิวนิสต์) ตั้งอยู่บริเวณอ่าวกินีในทวีปแอฟริกา ก่อตั้งเมื่อ 30 พฤศจิกายน ค.ศ. 1975 (พ.ศ. 2518) โดยการเปลี่ยนชื่อจากสาธารณรัฐดาโฮมีย์ซึ่งเป็นระยะเวลาไม่นานนักหลังได้รับเอกราชจากประเทศฝรั่งเศส มีศักยภาพในการดำรงอยู่จนกระทั่งประชาชนเกิดการต่อต้านต่อลัทธิมาร์กซ์และลัทธิเลนินในปี ค.ศ. 1989 และหลังจากรัฐธรรมนูญใหม่ของประเทศได้ดำเนินการเสร็จสิ้นเมื่อ 1 มีนาคม ค.ศ. 1990 (พ.ศ. 2533) รัฐนี้จึงเปลี่ยนชื่อใหม่เป็นสาธารณรัฐเบนินจนปัจจุบัน
ปวิณ สุวรรณชีพ
ปวีณ สุวรรณชีพ หรือรู้จักกันในนาม "โป้ง โมเดิร์นด็อก" เป็นนักดนตรีชาวไทยและเป็นมือกลองวง โมเดิร์นด็อก ภายหลังปวิณได้มาร่วมกับรายการจักรยาน Life Cycle
ปวิณเกิดที่กรุงเทพมหานครในปี 2515 ศึกษาที่โรงเรียนเซนต์คาเบรียลตั้งแต่ชั้นประถมปีที่ 1 จนจบมัธยมศึกษาปีที่ 6 แล้วศึกษาต่อหลักสูตรภูมิสถาปัตยกรรมบัณฑิต (ภส.บ.) ที่ภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ปัจจุบันเป็นมือกลองวงโมเดิร์นด็อกโป้ง โมเดิร์นด็อก ปั่นจักรยานในโปรเจ็ค “สุดแผ่นดิน” จาก Life Cycling “ปันเพื่อน้องปั่น” เส้นทางเชียงราย-สตูล รวม 2,354 กม. มีผู้สนใจเดินทางมาร่วมต้อนรับตลอดเส้นทาง พร้อมร่วมปั่นจักยาน โดยนำเงินที่ได้บริจาคช่วยและซื้อจักรยานให้แก่น้องๆ ใช้ในการเดินทางไปโรงเรียน เมื่อวันที่ 5 กรกฎาคม 2559
ประเทศมาเลเซียในซีเกมส์
ประเทศมาเลเซีย ได้เข้าร่วมการแข่งขันซีเกมส์ครบทุกครั้ง โดยมาเลเซียเป็นเจ้าภาพครั้งแรกในกีฬาแหลมทอง 1965 (ปี 2508) และเป็นเจ้าเหรียญทอง 1 ครั้ง ในซีเกมส์ 2001 ที่ตนเองเป็นเจ้าภาพ
ม้าลายภูเขา
ม้าลายภูเขา (; ) เป็นม้าลายชนิดหนึ่งที่อยู่ในสภาวะเสี่ยงต่อการสูญพันธุ์ มีถิ่นอาศัยอยู่ในทางตะวันตกเฉียงใต้ของ ประเทศแองโกลา, ประเทศนามิเบีย และ ประเทศแอฟริกาใต้ มีสองสปีชีส์ย่อย คือม้าลายภูเขาเคป (Cape Mountain Zebra, "E. z. zebra") และ ม้าลายภูเขาฮาร์นมันน์ (Hartmann's Mountain Zebra, "E. z. hartmannae") ถึงแม้จะมีการเสนอให้ยกเป็นสปีชีส์ก็ตาม
ควากกา
ควากกา (; ) เป็นชนิดย่อยของม้าลายธรรมดา ("E. quagga") ชนิดหนึ่ง
ม้าลายควากกา เป็นม้าลายที่มีลวดลายหรือลักษณะที่จำแนกได้เด่นชัดที่สุดในบรรดาม้าลายทั้งหมด เพราะมีลายเฉพาะบริเวณส่วนหัวไล่ลงมาถึงต้นคอเท่านั้น จากนั้นจะจางลงจนเกือบขาวที่บริเวณขา และขนตามลำตัวเป็นสีน้ำตาลอมแดง
ในอดีตม้าลายควากกา อาศัยอยู่ในทุ่งหญ้ากึ่งแห้งแล้งร่วมกับสัตว์อื่น ๆ ในแอฟริกาใต้ เมื่อชาวเนเธอร์แลนด์เข้ามาตั้งรกรากในแอฟริกาใต้ ชาวบัวร์ได้ล่าสัตว์ชนิดต่าง ๆ เป็นจำนวนมาก ม้าลายควากกามีขนสวยงาม และอ่อนนุ่มกว่าม้าลายชนิดอื่น ๆ จึงกลายเป็นเป้าหมายของนักล่า ม้าลายควากกาถูกฆ่าเป็นจำนวนมาก เพื่อนำเนื้อมาเป็นอาหาร และใช้หนังเพื่อทำกระเป๋า ม้าลายควากกาตัวสุดท้ายในป่า ถูกยิงตายในปี ค.ศ. 1878 ส่วนม้าลายควากกาตัวสุดท้ายของโลก ตายที่สวนสัตว์อัมสเตอร์ดัม ประเทศเนเธอร์แลนด์ เมื่อวันที่ 12 สิงหาคม ค.ศ. 1883
จากการวิเคราะห์ทางดีเอ็นเอ พบว่าในม้าลายธรรมดา ยังคงมียีนของม้าลายควากกาอยู่ นักวิทยาศาสตร์จึงมีโครงการในการผสมพันธุ์เพื่อให้ม้าลายควากกากลับมาอีกครั้ง
ประเทศอินโดนีเซียในซีเกมส์ 2009
ประเทศอินโดนีเซีย ส่งนักกีฬาเข้าร่วมการแข่งขันกีฬาซีเกมส์ 2009 (ซีเกมส์ ครั้งที่ 25) ณ นครหลวงเวียงจันทน์ ประเทศลาว ซึ่งมีพิธีเปิดอย่างเป็นทางการในวันที่ 9 ธันวาคม พ.ศ. 2552 และพิธีปิดในวันที่ 18 ธันวาคม พ.ศ. 2552
หลังจบสิ้นการแข่งขัน นักกีฬาอินโดนีเซียได้รับเหรียญทอง 43 เหรียญ เหรียญเงิน 53 เหรียญ และเหรียญทองแดง 74 เหรียญ รวม 170เหรียญ 
ได้เหรียญทองเป็นอันดับ 3 ของครั้งนี้
ร็อคแมน X (วิดีโอเกมภาคแรก)
ร็อคแมน X () หรือ เมกาแมน X () เป็นวิดีโอเกมภาคแรก ของซีรีส์ "ร็อคแมน X" โดยวางจำหน่ายในวันที่ 17 ธันวาคม ค.ศ.1993 ที่ประเทศญี่ปุ่น ซึ่งวางจำหน่ายในเครื่องเล่นเกม ซูเปอร์แฟมิคอม และจำหน่ายอีกครั้งในรูปแบบระบบปฏิบัติการวินโดวส์อีกเมื่อวันที่ 24 พฤษภาคม ค.ศ. 1995